wannaphong/clean_thaiwikipedia huggingface dataset:
# ออสโซบูโก
ออสโซบูโก (,) เป็นอาหารอิตาลีที่มีต้นกำเนิดในเมืองมิลาน ปรุงจากเนื้อวัวส่วนน่องหรือเนื้อน่องลายตัดตามขวาง นำมาคลุกแป้งแล้วทอดให้พอสุกWaverley Root, The Food of Italy, 1971, p. 272 จากนั้นนำไปอบพร้อมน้ำซุปGiada De Laurentiis' recipe for ossobuco on the Food Network websiteInfo on ossobuco at Newitalianrecipes.comที่ทำจากหอมหัวใหญ่ แคร์รอต ใบไทม์ กระเทียม โรสแมรี มะเขือเทศ และไวน์แดง กินกับรีซอตโต ชนิด Risotto alla milanese ออสโซบูโกมีสองแบบ แบบสมัยใหม่ใส่มะเขือเทศ แต่แบบดั้งเดิมไม่ใส่ แบบที่เก่ากว่า เรียก ossobuco in bianco จะแต่งกลิ่นด้วยอบเชย ใบเบย์ แบบสมัยใหม่เป็นที่นิยมที่สุด

ออสโซบูโกเป็นภาษาอิตาลี แปลว่ากระดูกที่มีช่อง (osso กระดูก, buco ช่อง) ซึ่งเป็นการอ้างถึงรูปร่างของน่องวัวเมื่อตัดตามขวางOxford English Dictionary, draft revision (December 2007)Francesco Angiolini, Vocabolario milanese-italiano coi segni per la pronuncia, 1897 oss bus
 อ้างอิง
# โครงการเมทาสปลอยต์
โครงการเมทาสปลอยต์  เป็นโครงการความมั่นคงทางคอมพิวเตอร์ที่เผยแพร่ข้อมูลเกี่ยวกับความอ่อนแอ (vulnerability) ทางความมั่นคง และให้ความช่วยเหลือในด้านการตรวจสอบการโจมตีและพัฒนาระบบตรวจจับการบุกรุก

โครงการย่อยที่เป็นที่รู้จักมากที่สุดของโครงการเมทาสปลอยต์คือ Metasploit Framework

 ลิงก์อื่น 

 
 Metasploit Community – The Official Metasploit online community
 Metasploit Unleashed – Mastering The Framework
# กอโกแว็ง
กอโกแว็ง (,) เป็นอาหารฝรั่งเศสประเภทต้มชนิดหนึ่ง โดยนำไก่ที่ทอดพอหนังตึงแล้วเคี่ยวกับซอสที่ทำจากหอมใหญ่ แคร์รอต เซเลอรี กระเทียม เห็ด มะเขือเทศ เหล้าคอนญัก ไวน์แดง ไทม์ และใบกระวาน เคี่ยวจนไก่นุ่ม  

ประวัติ
ตำนานหลายแห่งของกอโกแว็งสืบไปได้ถึงสมัยกอลโบราณกับจูเลียส ซีซาร์ แต่ยังไม่มีการบันทึกสูตรอาหารนี้จนกระทั่งต้นคริสต์ศตวรรษที่ 20Edmond Richardin, ed., La cuisine française: l'art du bien manger (Ed. rev. et augm.) Paris, 1906, p.227 โดยเป็นที่ยอมรับกันทั่วไปว่าก่อนหน้านั้น กอโกแว็งเป็นอาหารพื้นถิ่นที่มีมาช้านานOxford Companion to Food, s.v. cock และ poulet au vin blanc ที่มีสูตรค่อนข้างคล้ายกัน ปรากฎในตำราอาหารฉบับ ค.ศ. 1864Cookery for English Households, by a French Lady. 1864.
# คณะอุร์สุลิน
คณะอุร์สุลิน  หมายถึงสถาบันชีวิตที่ถวายแล้วกลุ่มใด ๆ ก็ตามที่นักบุญอันเจลา เมรีชี ริเริ่มก่อตั้งขึ้นโดยมีพันธกิจในการจัดการศึกษาแก่เยาวชนหญิง คณะอุร์สุลินที่ใหญ่ที่สุดในปัจจุบันคือคณะอุร์สุลินแห่งสหภาพโรมัน (Ursulines of the Roman Union) นอกจากนี้ยังมีคณะของนักบุญอุร์สุลา (Order Sister of st. Ursula; O.S.U) ซึ่งสมาชิกเป็นนักพรตหญิงที่ใช้ชีวิตอารามวาสี

 ประวัติ 
อันเจลา เมรีชี สตรีชาวอิตาลี สมาชิกคณะชั้นสามของนักบุญฟรังซิส ได้เล็งเห็นความสำคัญของการให้การศึกษาแก่เยาวชนหญิง ในวันที่ 25 พฤศจิกายน ค.ศ. 1532 อันเจลาจึงได้รวมรวบหญิงสาวและหญิงม่ายมาตั้งเป็นคัมพานีของนักบุญอุร์สุลา (Company of St. Ursula) มีสถานะเป็นสถาบันฆราวาสผู้ถวายตน (คือกลุ่มผู้ถวายตัวต่อพระเจ้า โดยปฏิบัติตามคำแนะนำแห่งพระวรสาร 3 ข้อ แต่ยังอาศัยอยู่ในบ้านของตนร่วมกับฆราวาสอื่น ๆ) และถือเอานักบุญอุร์สุลาเป็นนักบุญองค์อุปถัมภ์คณะ 

เมื่ออันเจลาถึงแก่กรรมในปี ค.ศ. 1540 คณะยังขยายตัวอยู่อย่างต่อเนื่อง จนแพร่หลายไปทั่วยุโรป ราวคริสต์ศตวรรษที่ 7 สมาชิกของคณะที่เดิมอยู่แบบฆราวาสก็เริ่มอยู่รวมกันเป็นกลุ่มอย่างนักพรตหญิงและอาศัยในอาราม ซึ่งแต่ละอารามปกครองตนเองเป็นอิสระไม่ขึ้นกับอารามอื่น ๆ แต่ต้องอยู่ภายใต้การกำกับของมุขนายกประจำมุขมณฑลที่อารามนั้นตั้งอยู่ จึงกลายเป็นคณะนักบวชอารามิกโดยสมบูรณ์ มีชื่อว่าคณะของนักบุญอุร์สุลา (Order of St. Ursula) สมาชิกของคณะยังคงเน้นทำงานด้านการจัดการศึกษา และได้แพร่หลายมากในช่วงคริสต์ศตวรรษที่ 19 

ต่อมาสมเด็จพระสันตะปาปาลีโอที่ 13 เห็นว่าอาราคณะอุร์สุลินมีอยู่หลายคณะกระจายตามมุขมณฑลต่าง ๆ สมควรจะรวมให้เป็นคณะเดียวกันภายใต้อัคราธิการิณีคนเดียวที่ประจำอยู่กรุงโรม การทำงานจะได้มีประสิทธิภาพขึ้น คุณแม่อธิการิณีมารี เดอ แซ็งฌูว์เลียง โอบรี แห่งอารามบรัวจึงส่งจดหมายเชิญอธิการิณีอารามคณะอุร์สุลินมาร่วมประชุมกันที่กรุงโรม ปรากฏว่ามีทั้งสิ้น 71 อารามที่ยอมตกลงเข้าร่วม จึงเกิดเป็นคณะอุร์สุลินแห่งสหภาพโรมัน และคุณแม่มารีย์เป็นอัคราธิการิณีคนแรก สหภาพโรมันนี้ได้รับการรับรองเมื่อวันที่ 25 พฤศจิกายน ค.ศ. 1900 จึงถือว่าวันนี้เป็นวันก่อตั้งคณะ 

ฝ่าย "คัมพานีของนักบุญอุร์สุลา" ซึ่งเป็นรูปแบบดั้งเดิมสุดของคณะอุร์สุลินได้เสื่อมลง จนหายไปในสมัยที่จักรพรรดินโปเลียนที่ 1 รุกรานอิตาลี ต่อมาราวกลางคริสต์ศตวรรษที่ 18 มัดดาเลนาและเอลีซาเบตตา พี่น้องตระกูลจีเรลลี ได้รื้อฟื้นคัมพานีขึ้นมาใหม่เพื่อสร้างกลุ่มฆราวาสช่วยงานมุขนายกจีราลาโม เดย์ กอนตี แวร์เซรี (Girolamo dei Conti Verzeri) คณะฆราวาสนี้แพร่หลายไปในหลายประเทศ โดยแยกกันปกครองเป็นอิสระ ผู้นำภายในคณะจึงมีดำริจะรวมแต่ละเป็นสมาพันธ์เดียว ในวันที่ 28 พฤษภาคม ค.ศ.1958 จึงได้รับการรับรองจากสันตะสำนักในชื่อใหม่ว่าสถาบันฆราวาสผู้ถวายตนของนักบุญอันเจลา เมรีชี (Secular Institute of St. Angelia Merici)
# คมสัน โพธิ์คง
คมสัน โพธิ์คง (เกิด 3 กรกฎาคม พ.ศ. 2508) เป็นนักกฎหมายชาวไทย อาจารย์ประจำคณะนิติศาสตร์ มหาวิทยาลัยสุโขทัยธรรมาธิราช เขามีชื่อเสียงจากการเป็นสมาชิกนักวิชาการกลุ่มสยามประชาภิวัฒน์อ.คมสัน โพธิ์คง นักวิชาการฝีปากคม...มองการเปลี่ยนแปลงสู่เป้าความเป็นธรรม อันเป็นกลุ่มนักวิชาการที่รวมตัวกันเฉพาะกิจขนาดเล็กที่มีการพบปะพูดคุยเพื่อออกแถลงการณ์ในเรื่องที่กลุ่มเห็นว่าฝ่ายผู้มีอำนาจนั้นกระทำการไม่ชอบด้วยกฎหมาย  หรือตามนโยบายที่ไม่สมเหตุสมผล อนึ่ง เขาเป็นคณะกรรมาธิการยกร่างรัฐธรรมนูญ พ.ศ. 2550

 ประวัติ 
คมสัน โพธิ์คงเกิดเมื่อวันที่ 3 กรกฎาคม พ.ศ. 2508 มีวุฒิการศึกษา มัธยมศึกษาปีที่ 5 (มศ.5 รุ่นสุดท้าย) โรงเรียนมัธยมวัดเบญจมบพิตร นิติศาสตร์บัณฑิต มหาวิทยาลัยรามคำแหง นิติศาสตรมหาบัณฑิต จุฬาลงกรณมหาวิทยาลัย ปัจจุบันเป็นอาจารย์ประจำ คณะนิติศาสตร์ มหาวิทยาลัยรังสิต เคยเป็นรองอธิการบดีและอาจารย์สาขาวิชานิติศาสตร์ มหาวิทยาลัยสุโขทัยธรรมาธิราช และมีตำแหน่งทางวิชาการหลายตำแหน่ง ส่วนงานอดิเรก คือ ยิงปืน และเลี้ยงสุนัข

 ประวัติการทำงาน 
รองคณบดี ฝ่ายวิชาการ คณะนิติศาสตร์ มหาวิทยาลัยรังสิต
อดีตรองอธิการบดี ฝ่ายกิจการภายใน (บริหาร) มหาวิทยาลัยสุโขทัยธรรมาธิราช
ผู้ชำนาญการประจำคณะกรรมาธิการพิจารณาร่างรัฐธรรมนูญ สภาร่างรัฐธรรมนูญ พ.ศ. 2540
กรรมการที่ปรึกษากฎหมาย คณะกรรมการการเลือกตั้ง พ.ศ. 2542-2543
กรรมการที่ปรึกษากฎหมาย กระทรวงศึกษาธิการ
ผู้ช่วยอธิการบดี มหาวิทยาลัยสุโขทัยธรรมาธิราช
คณะกรรมาธิการยกร่างรัฐธรรมนูญ พ.ศ. 2550

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นตํ่ากว่าสายสะพาย ประจำปี ๒๕๕๓, เล่ม ๑๒๘ ตอนที่ ๑๖ ข หน้า ๔๖, ๒๘ สิงหาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศเกียรติยศยิ่งมงกุฎไทย, เล่ม ๑๒๓ ตอนที่ ๑๔ ข หน้า ๓๒๕, ๒๗ มิถุนายน ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๐, เล่ม ๑๒๕ ตอนที่ ๒ ข หน้า ๒๗, ๗ มกราคม ๒๕๕๑
# สะพานมิตรภาพลาว-เวียดนาม
สะพานมิตรภาพลาว-เวียดนาม เป็นสะพานข้ามแม่น้ำกา เชื่อมต่อระหว่างประเทศเวียดนามกับประเทศลาวที่แขวงเซียงขวาง ระยะทาง 0.55  กิโลเมตร

บริษัทรับเหมาก่อสร้างเป็นกลุ่ม CR5-KT Joint Venture ซึ่งเป็นการร่วมทุนระหว่างบริษัท China Railway No.5 ของจีนและบริษัทฮานอย เอนจิเนียริง จำกัดของเวียดนาม งบประมาณในการก่อสร้างประมาณ 1,000 ล้านด่ง โดยการสมทบทุนระหว่างรัฐบาลเวียดนามและรัฐบาลจีน ส่วนรัฐบาลลาวรับผิดชอบค่าชดเชยให้แก่ประชาชนที่ได้รับผลกระทบ โดยก่อสร้างตัวสะพานแล้วเสร็จในวันที่ 1 มีนาคม พ.ศ. 2558 และได้เปิดให้บริการอย่างเป็นทางการเมื่อวันที่ 22 มีนาคม พ.ศ. 2558
# ซานาดะ ยูมะ
ซานาดะ ยูมะ (ญี่ปุ่น: 真田佑馬,อังกฤษ: sanada yuma) เกิดวันเสาร์ที่ 21 พฤศจิกายน พ.ศ. 2535 ที่จังหวัดโตเกียว เป็นหนึ่งในสมาชิก Johnny's Jr. ยูนิต Love-tune
 ข้อมูลส่วนตัว 
 ชื่อ: ซานาดะ ยูมะ
 วันเกิด: วันเสาร์ที่ 21 พฤศจิกายน พ.ศ. 2535
 เกิดที่จังหวัดโตเกียว เขตอะดะชิ
 ราศี: พิจิก
 ส่วนสูง: 176 ซม.
 ไซส์รองเท้า: 27.5 ซม.
 น้ำหนัก: 60 กก.
 กรุ๊ปเลือด: O
 ชื่อเล่น: ซานาปี้
 วันเข้าสังกัด: 15 กุมภาพันธ์ พ.ศ. 2547
 เหตุผลที่เข้า: SMAP, แม่ส่งใบสมัคร
 รุ่นพี่ที่เคารพ: ยามาชิตะ โทโมฮิสะ (ยามะพี), ทาคิซาวะ ฮิเดอากิ, คุซานางิ ซึโยชิ (SMAP)
 รุ่นพี่ที่สนิท: ทตสึกะ โชตะ (A.B.C-Z)
 ฤดูที่ชอบ: ฤดูร้อน
 สัตว์เลี้ยงที่ชอบ: สุนัข
 เพลงที่ชอบ: kimi no mamade (คิมุระ ทาคุยะ SMAP), Orange (SMAP)

 ผลงาน 
 ภาพยนตร์ 
 HOT SNOW (2011)
 ละครโทรทัศน์ 
 Yotsuya-kun to Ōtsuka-kun/ tensai shōnen tantei tōjō no maki (21 กรกฎาคม 2004, TBS)
 บันทึกน้ำตา 1 ลิตร (ตุลาคม - ธันวาคม 2005, FujiTV)
 บันทึกน้ำตา 1 ลิตร สเปเชี่ยล (5 เมษายน 2007, FujiTV)
 3-Nen B-gumi kinpachisensei Eighth series(11 ตุลาคม 2007 - 20 มีนาคม 2008,TBS)
 3-Nen B-gumi kinpachisensei Final(27 มีนาคม 2011,TBS)
 Hanchō 〜 Jin'nan-sho Asaka han 〜 series 4 〜 seigi no daishō 〜 ตอนที่4 (2 พฤษภาคม 2011,TBS)
 Gōsutomama sōsa-sen 〜 boku to mama no fushigina 100-nichi 〜 (กรกฎาคม - กันยายน 2012, NTV)
 Shinryō-chū - in the Room - (มกราคม - มีนาคม 2013, NTV)
 รายการวาไรตี้ 
 The Shounen Club (2004 - ,NHK-BS2)
 100shikiou (2008 - 2013, FujiTV)
 Test no hanamichi (2010, NHK)
 waratte iitomo (ตุลาคม 2011 - ,FujiTV)
 mousoulist (ตุลาคม 2013 - กันยายน 2014 ,FujiTV)

 ละครเวที 
 Takizawa enbujō 2007 (2007)
 Shinshun Takizawa kakumei (2009)
 DREAM BOYS (2009)
 Shinshun Takizawa kakumei (2010)
 Shinshun jinsei kakumei (2010)
 Takizawa kabuki (2010)
 Shōnen-tachi 〜 kōshi naki rōgoku 〜 (2010)
 gineiden (2014)
 Ocean's Eleven 11 (2014)
# กระดาษดำ
กระดาษดำ  เป็นพืชในวงศ์บอน (Araceae) เป็นไม้ล้มลุกอายุยืน มียาง หัวรูปร่างสั้นป้อม ผิวเรียบ สีเทาแกมม่วง มีตาสีแดงแกมม่วง เนื้อหัวสีม่วง แดง ชมพู เหลืองหรือขาว ก้านใบสีม่วง หรือเขียวแกมน้ำตาล แผ่นใบด้านบนสีเขียวเข้ม ขอบใบสีม่วง ผิวใบด้านล่างสีเขียวอ่อนเหลือบม่วง เส้นใบสีเขียวหรือม่วงเข้ม

มีถิ่นกำเนิดในเขตร้อนของทวีปอเมริกา ต่อมากระจายพันธุ์ไปยังแอฟริกา เอเชียและโอเชียเนีย หัวและใบอ่อนรับประทานได้  ทั้งต้ม อบปิ้งหรือใส่ในแกง หรือสกัดแป้งเพื่อทำขนม หัวย่อยของกระดาษดำเมื่อสุกเป็นเมือกมาก ในอินโดนีเซียไม่ใคร่นิยมแต่เป็นที่นิยมในฟิลิปปินส์ ใบใช้ห่มให้ผู้ป่วยที่มีอาการไข้ช่วยให้เย็นสบาย ในเกาะปาลาวัน ฟิลิปปินส์ ใช้ของเหลวจากช่อดอกรักษาแผลและถอนพิษแมลงกัดต่อย หลายพันธุ์มีแคลเซียมออกซาเลตในใบและหัวทำให้ระคายเคืองในปากและลำไส้ ซึ่งลดพิษได้โดยการทำให้สุก ในอินโดนีเซียมี 3 พันธุ์คือ พันธุ์ใบเขียว หัวสีขาว พันธุ์ก้านใบและเส้นใบสีน้ำเงินแกมม่วง หัวสีขาว และพันธุ์ที่ก้านใบเป็นแถบเขียวหรือน้ำเงิน หัวสีเหลืองมีของเหลวคล้ายน้ำนมมาก พันธุ์นี้ไม่เหมาะที่จะรับประทาน เพราะทำให้คัน
# โรงเรียนมัธยมดงยาง
โรงเรียนมัธยมดงยางเป็นโรงเรียนมัธยมศึกษา ประจำตำบลดงยาง สังกัดองค์การบริหารส่วนจังหวัดมหาสารคาม
กรมส่งเสริมการปกครองท้องถิ่น  กระทรวงมหาดไทย ปัจจุบันทำการเรียนการสอนตามหลักสูตรการศึกษาขั้นพื้นฐาน ระดับช่วงชั้นที่ 3 และช่วงชั้นที่ 4 มีจำนวนนักเรียน 200 กว่าคน และบุคลากรทางการศึกษาอีก 20 กว่าคน โดยมีเนื้อที่ 24 ไร่ 93 ตารางวา

 ประวัติโรงเรียน 

โรงเรียนมัธยมดงยาง เป็นโรงเรียนมัธยมศึกษา ประจำตำบลดงยาง สังกัดองค์การบริหารส่วนจังหวัดมหาสารคาม กรมส่งเสริมการปกครองท้องถิ่น  กระทรวงมหาดไทย  ตั้งอยู่เลขที่  119  ที่บ้านดงยาง  หมู่ที่  1  ตำบลดงยาง  อำเภอนาดูน  จังหวัดมหาสารคาม ห่างจากตัวอำเภอนาดูน  ระยะทาง 8  กิโลเมตร และจากตัวจังหวัดมหาสารคาม ระยะทาง 70 กิโลเมตร   เดิมเป็นสาขาของโรงเรียนนาดูนประชาสรรพ์    เปิดทำการสอนในระดับชั้นมัธยมศึกษาปีที่ 1   เมื่อวันที่  16  พฤษภาคม  2536   จำนวน  2  ห้องเรียน จำนวนนักเรียน 96 คนโดย  มีนายสมาน  พิมพ์สิม อาจารย์ 2 ระดับ 6  เป็นผู้ประสานงานสาขา โดยขอใช้ที่ดินสาธารณประโยชน์สวนหม่อนของชาวบ้านดงยาง  ตำบลดงยาง อำเภอนาดูน และได้รับการอนุมัติจากสภาตำบลดงยาง  ซึ่งมีนายกงแก้ว  ปักกาโล เป็นประธานสภาตำบลในขณะนั้น มีเนื้อที่ 24 ไร่ 93 ตารางวา  มีโรงเรียนเขตพื้นที่บริการใน 3 ตำบล ได้แก่ ตำบลดงยาง มีจำนวน 5  โรงเรียน ได้แก่  โรงเรียนบ้านดงยาง  โรงเรียนบ้านเครือซูด  โรงเรียนบ้านหนองผง  โรงเรียนบ้านหนองแคนหัวฝาย โรงเรียนบ้านหลุบควัน   ตำบลกู่สันตรัตน์ มีจำนวน 2 โรงเรียนได้แก่ โรงเรียนบ้านสระบัว  โรงเรียนบ้านกู่สันตรัตน์  และตำบลหนองคู มีจำนวน 2 โรงเรียนได้แก่ โรงเรียนบ้านหนองแต้น้อย โรงเรียนบ้านหนองป้าน  มีองค์กรบริหารส่วนตำบล 3  อบต. ได้แก่  อบต.ดงยาง  อบต.กู่สันตรัตน์ อบต.หนองคู และ สถานีอนามัย ได้แก่ สถานีอนามัยดงยาง  สถานีอนามัยหนองผง สถานีอนามัยหนองแต้น้อย  สถานีอนามัยกู่สันตรัตน์  และมีวัดประจำหมู่บ้านทุกหมู่บ้าน 

กรมสามัญศึกษา กระทรวงศึกษาธิการได้ประกาศอนุมัติให้สาขาโรงเรียนนาดูนประชาสรรพ์เป็นเอกเทศเป็นโรงเรียนมัธยมดงยาง    เมื่อวันที่  29  เมษายน 2539  และแต่งตั้งให้
นายสมาน พิมพ์สิม  อาจารย์ 2 ระดับ 6 โรงเรียนนาดูนประชาสรรพ์ปฏิบัติหน้าที่ผู้บริหารสถานศึกษา ตำแหน่งครูใหญ่  อาจารย์  และปัจจุบันตำแหน่งผู้อำนวยการโรงเรียนมัธยมดงยาง  และได้อนุมัติเงินงบประมาณก่อสร้างอาคารเรียน กขค  ถังเก็บน้ำฝน ฝ.33  ห้องน้ำ – ห้องส้วม บ้านพักครู  บ้านพักภารโรง  และครู – อาจารย์  จำนวน  3  อัตรา

เมื่อวันที่  1  มกราคม   2551   โรงเรียนมัธยมดงยาง ได้ทำการโอนจากสำนักงานคณะกรรมการการศึกษาขั้นพื้นฐาน  กระทรวงศึกษาธิการ  ไปสังกัดองค์การบริหารส่วนจังหวัด-มหาสารคาม  กรมส่งเสริมการปกครองท้องถิ่น  กระทรวงมหาดไทย 
       
 สัญลักษณ์ประจำโรงเรียน 

 ทำเนียบผู้บริหารโรงเรียน 

 ที่  ชื่อ  ตำแหน่ง  ปีที่ดำรงตำแหน่ง 1  นายสมาน พิมพ์สิม  อาจารย์ใหญ่ - ผู้อำนวยการ  พ.ศ. 2539-2555 2  นายวิทยา แสงคำไพร  ผู้อำนวยการ  พ.ศ. 2555-ปัจจุบัน
# ว่านนกคุ่ม
ว่านนกคุ่ม    เป็นพืชในวงศ์ Araceae เป็นไม้ล้มลุกขนาดใหญ่ ตั้งต้นตรง ลำต้นขนาดใหญ่ สะสมแป้ง น้ำยางใสหรือขุ่น มีกลิ่นฉุน เหง้าแตกแขนง ก้านใบติดตรงกลาง แผ่นใบรูปหัวใจ มีรอยหยักเว้าตื้นๆ ชอบขึ้นในที่โล่งแจ้งและชื้นแฉะ 

นิยมปลูกเป็นไม้ประดับ หัว หัวย่อยและลำต้นใช้เป็นอาหารสัตว์ หรือรับประทานเป็นผัก ในจีนใช้เป็นยาสมุนไพร ใช้ทาภายนอกแก้งูกัด แก้ปวดBoyce, P. C. (2008). A review of Alocasia (Araceae: Colocasieae) for Thailand including a novel species and new species records from South-West Thailand.  Thai Forest Bulletin 36 1-17.เป็นพิษเพราะมีผลึกแคลเซียมออกซาเลต Alocasia cucullata.  National Tropical Botanical Garden. พืชนี้เชื่อว่าเป็นพืชนำโชคดี จึงนิยมปลูกในวัดทั้งในลาวและไทยAlocasia cucullata. Flora of China.

ว่านนกคุ้ม เป็นพืชในสกุลเปราะ (บางครั้งก็เรียกสกุลตูบหมูบ) อยู่ในวงศ์ขิง เป็นพืชล้มลุก ลักษณะเด่นของพืชสกุลเปราะ คือ ทุกส่วนของพืชมีกลิ่นหอมของน้ำมันหอมระเหย (คล้ายกันกับขิง) โดยเฉพาะส่วนของเหง้าจะมีกลิ่นและมีน้ำมันหอมระเหยมากที่สุด ในประเทศไทยพบพืชสกุลเปราะหรือสกุลตูบหมูบนี้มากกว่า 25 ชนิด เช่น

 เปราะป่า (Kaempferia pulchra Ridl.) ใช้เป็นไม้ประดับ บางท้องถิ่นเรียก ว่านนกคุ้ม
 เปราะใหญ่ (Kaempferia elegans (Wall.) Baker) บางท้องถิ่นเรียก ว่านนกคุ้ม (คล้ายเปราะป่า แต่ที่จริงแล้วเป็นคนละชนิด)
 ตูบหมูบ (Kaempferia marginata) ใช้เป็นอาหาร
 ตูบหมูบ (Kaempferia marginata Carey)
 ตูบหมูบ (Kaempferia parviflora Wall. ex Baker)
 กระชายดำ (Kaempferia parviflora) ใช้เป็นสมุนไพร
 ปราบสมุทร (Kaempferia angustifolia Rosc.)
 เปราะหอม (Kaempferia galanga)
 สาริกาลิ้นทอง (Kaempferia gilbertii W.Bull.)
 ตูบหมูบมหาสารคาม (Kaempferia mahasarakhamensis Saensouk & P. Saensouk)
 ว่านหาวนอน (Kaempferia rotunda L.) บางท้องถิ่นเรียก ว่านเฒ่าหนังแห้งป่า (สระแก้ว), ว่านนกคุ้ม (พิษณุโลก)
 เปราะหอมป่า (Kaempferia albomaculata Jenjitt. & Kaempferia Larsen)
 เปราะป่า (Kaempferia marginata Caray ex Roscoe) บางท้องถิ่นเรียก ว่านตูบหมูบ (อุดรธานี)
 เปราะป่า (Kaempferia sp.)
# ซัมซุง กาแลคซีเอส 5
ซัมซุง กาแลคซีเอส 5  เป็นสมาร์ตโฟน ผลิตโดยซัมซุง เปิดตัวเมื่อวันที่ 24 กุมภาพันธ์ 2557 ที่งาน Samsung Unpacked 5 ในงาน Mobile World Congress ที่เมืองบาร์เซโลนา ประเทศสเปน มีกำหนดวางจำหน่ายช่วงเมษายน 2557 ซัมซุง กาแลคซีเอส 5 ได้มีการปรับเปลี่ยนรูปทรงใหม่ทั้งหมด เพิ่มระบบอ่านลายนิ้วมือและความสามารถในการป้องกันฝุ่นและน้ำ รวมถึงปรับปรุง TouchWiz และกล้องให้ดียิ่งขึ้น
# แห้วไทย
แห้วไทย  เป็นพืชอายุยืน เหง้าเรียว มีเกล็ดสีซีดห่อหุ้ม เหง้าจะฝ่อหลังจากเกิดหัว หัวรูปไข่หรือกลม หัวแก่มีขนสีเทาปกคลุม ลำต้นเรียวเล็ก แข็ง ช่อดอกคล้ายซี่ร่ม มีริ้วประดับเป็นวงรองรับช่อดอก การกระจายพันธุ์พบตั้งแต่แถบทะเลเมดิเตอร์เรเนียน ตอนใต้ของแอฟริกา อินเดีย เอเชียตะวันออกเฉียงใต้ ออสเตรเลีย 

หัวนำมาต้มสุกหรือคั่ว และบดละเอียดเป็นแป้ง ใช้ทำไอศกรีม ขนมปังหรือโจ๊ก ในสเปนใช้ทำเครื่องดื่มที่เรียกออร์ชาตา ทำจากน้ำคั้นจากหัวสด ลำต้นแห้งใช้สานเสื่อ งานจักสานต่าง ๆ ส่วนบนดินใช้เป็นอาหารสัตว์ หัวมีแป้ง 2030 ของน้ำหนักแห้ง มีน้ำมันที่ประกอบด้วยกรดไขมันไม่อิ่มตัว เช่น กรดโอเลอิก
# ซัมซุง กาแลคซีเอส (ชุด)
thumb|200px|โลโก้ซัมซุง กาแลคซีเอสเก่า (2010–2015)

ซัมซุง กาแลคซีเอส  เป็นตระกูลของสมาร์ตโฟนระดับเรือธง (flagship) ที่ใช้ระบบปฏิบัติการแอนดรอยด์ ผลิตโดยซัมซุง โดย S มาจากคำว่า Super SmartSamsung debuts new Galaxy lineup, refines naming strategy along the way, Engadget โดยรุ่นทั้งหมดของซัมซุง กาแลคซีเอสนั้น ขายได้มากกว่า 177 ล้านหน่วย โดยซัมซุง กาแลคซีเอสรุ่นแรกขายได้ 25 ล้านหน่วย, ซัมซุง กาแลคซีเอส 2 ขายได้ 40 ล้านหน่วย, ซัมซุง กาแลคซีเอส 3 ขายได้ 60 ล้านหน่วย, ซัมซุง กาแลคซีเอส 4 ขายได้ 40 ล้านหน่วยและซัมซุง กาแลคซีเอส 5 ขายได้ 12 ล้านหน่วยในสามเดือนแรก

ซัมซุง กาแลคซีเอสและช่วงเปิดตัว
 ซัมซุง กาแลคซีเอส (มิถุนายน 2010)
 ซัมซุง กาแลคซีเอส 2 (เมษายน 2011)
 ซัมซุง กาแลคซีเอส 3 (พฤษภาคม 2012)
 ซัมซุง กาแลคซีเอส 4 (เมษายน 2013)
 ซัมซุง กาแลคซีเอส 5 (เมษายน 2014)
 ซัมซุง กาแลคซีเอส 6 (มีนาคม 2015)
 ซัมซุง กาแลคซีเอส 7 (กุมภาพันธ์ 2016)
 ซัมซุง กาแลคซีเอส 8 (มีนาคม 2017)
 ซัมซุง กาแลคซีเอส 9 (กุมภาพันธ์ 2018)
 ซัมซุง กาแลคซีเอส 10 (กุมภาพันธ์ 2019)
 ซัมซุง กาแลคซีเอส 20 (กุมภาพันธ์ 2020)
 ซัมซุง กาแลคซีเอส 21 (มกราคม 2021)
 ซัมซุง กาแลคซีเอส 22 (กุมภาพันธ์ 2022)
 ซัมซุง กาแลคซีเอส 23 (กุมภาพันธ์ 2023)
 ซัมซุง กาแลคซีเอส 24 (มกราคม 2024) 
 ซัมซุง กาแลคซีเอส 25 (มกราคม 2025)
# เน็กซัส 5
เน็กซัส 5 (ชื่อรหัส Hammerhead) เป็นสมาร์ตโฟน ร่วมผลิตโดยกูเกิลและแอลจี เป็นลำดับที่ 5 ในตระกูล กูเกิล เน็กซัส เปิดตัวเมื่อวันที่ 31 ตุลาคม 2556 และวางจำหน่ายออนไลน์ผ่านทางกูเกิลเพลย์ สำหรับบางประเทศในวันเดียวกัน เน็กซัส 5 มีการปรับเปลี่ยนมาใช้พลาสติกแทน และใช้ระบบปฏิบัติการแอนดรอยด์ 4.4 คิทแคท เป็นรุ่นแรก

ในวันที่ 11 มีนาคม 2015 โฆษกของกูเกิลได้ประกาศยุติการขายเน็กซัส 5 บนกูเกิล เพลย์แล้ว เป็นเวลาสามเดือนหลังมีการยุติการผลิตรุ่นดังกล่าวThe Nexus 5 is dead! Google flagship no longer in Play Store
# ฟังก์ชันหนึ่งต่อหนึ่ง
thumb|200x200px|ฟังก์ชันหนึ่งต่อหนึ่งและทั่วถึง (ฟังก์ชันหนึ่งต่อหนึ่งทั่วถึง)
thumb|200x200px|ฟังก์ชันทั่วถึงแต่ไม่หนึ่งต่อหนึ่ง (ฟังก์ชันทั่วถึง)
ในคณิตศาสตร์ ฟังก์ชันหนึ่งต่อหนึ่ง  เป็นฟังก์ชันที่ไม่จับคู่สมาชิกที่ต่างกันจากโดเมนไปยังสมาชิกตัวเดียวกันในโคโดเมน
 นิยาม 
ให้  เป็นฟังก์ชันที่โดเมนเป็นเซต  ฟังก์ชัน  เป็น ฟังก์ชันหนึ่งต่อหนึ่ง ก็ต่อเมื่อสำหรับทุก  และ  ใน  ถ้า  แล้ว  กล่าวคือ  แปลว่า  ในทางกลับกัน ถ้า  แล้ว 

เมื่อเขียนด้วยสัญลักษณ์

 

ซึ่งสมมูลกับประพจน์แย้งสลับที่
# อีเซเอ 1
อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด  โดยเปิดให้บริการตั้งแต่ ค.ศ. 1991 และเพิ่มขึ้นเป็น  ในปี ค.ศ. 1995 และลดเหลือเพียง  อีกครั้ง โดยมีเพียงสายเนือร์นแบร์ค–มิวนิก สายเดียว ที่ใช้ความเร็ว .

รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร
# อีเซเอ 2
อีเซเอ 2 เป็นรถไฟความเร็วสูงรุ่นที่ 2 ของประเทศเยอรมนี เริ่มใช้งานตั้งแต่ ค.ศ. 1995 มีความคล้ายคลึงกับอีเซเอ 1 ต่างกันที่อีเซเอ 2 จะมีความยาวขบวนรถเป็นครึ่งหนึ่งของอีเซเอ 1 นั่นเอง

 สมุดภาพ
# ด็อยท์เชอบาน
ด็อยท์เชอบาน  แปลว่า การรถไฟเยอรมัน เป็นรัฐวิสาหกิจของประเทศเยอรมนี มีสำนักงานใหญ่ตั้งอยู่ที่กรุงเบอร์ลิน เป็นบริษัทเดินรถไฟรายใหญ่อันดับสองของโลกและอันดับหนึ่งของยุโรป โดยมีผู้โดยสารกว่าสองพันล้านเที่ยวคนต่อปี

ด็อยท์เชอบานเปิดใช้งานในปี ค.ศ. 1994 จากรัฐวิสาหกิจเดิม ได้แก่ ด็อยท์เชอบุนเดิสบานของเยอรมนีตะวันตกและด็อยท์เชอไรชส์บานของเยอรมนีตะวันออก

 สมุดภาพ
# เซียร์รา บ็อกเกสส์
เซียร์รา บ็อกเกสส์  เป็นนักร้อง นักแสดงละครเพลงชาวอเมริกัน

เกิดและเติบโตที่เดนเวอร์ รัฐโคโลราโด เริ่มมีผลงานจากการรับบทนางเงือก แอเรียล ในละครเพลงปี 2007 ที่ดัดแปลงจากภาพยนตร์ The Little Mermaid (1989) ของดิสนีย์  เริ่มมีชื่อเสียงจากบท คริสติน ดาเอ ในละครเพลงเวสต์เอนด์ เดอะแฟนธอมออฟดิโอเปรา ของแอนดรูว์ ลอยด์ เวบเบอร์ และภาคต่อ เลิฟเนเวอร์ดายส์ (2010-2011) คู่กับรามิน คาริมโบ นักแสดงชาวอิหร่าน PHANTOM OF THE OPERA 25th Anniversary Concert Plays at Royal Albert Hall; Karimloo & Boggess Star และยังได้รับบทนำในการแสดงรอบพิเศษ ฉลองครบรอบ 25 ปีของเดอะแฟนธอมออฟดิโอเปรา Breaking News: Sierra Boggess to Join PHANTOM on Broadway for 25th Anniversary Engagement ซึ่งมีการถ่ายทอดสด และจำหน่ายเป็นแผ่นดีวีดี นอกจากนี้เธอยังรับบทเป็น ฟองทีน ในละครเพลง เลมีเซราบล์ ฉบับเวสต์เอนด์  Sierra Boggess on How Two Postponed Broadway Shows Led to a Star Turn in London’s Les Miserables
# ตำบลเขาใหญ่
ตำบลเขาใหญ่ อาจหมายถึง
 ตำบลเขาใหญ่ อำเภออ่าวลึก จังหวัดกระบี่
 ตำบลเขาใหญ่ อำเภอชะอำ จังหวัดเพชรบุรี
# การขนส่งระบบรางในประเทศเยอรมนี
ในปี ค.ศ. 2005 เยอรมนีมีโครงข่ายรถไฟรวมทั้งสิ้นกว่า 41,315 กิโลเมตร โดยมีระยะทางที่ติดตั้งจ่ายไฟฟ้า 19,857 กิโลเมตร

 ภาพรวม 
ด็อยท์เชอบานและบริษัทรถไฟเอกชนกว่า 1500 แห่ง มีรถไฟรวม 23,496 คันFederal Statistical Office of Germany, Fachserie 8, Reihe 2.1: Verkehr, Eisenbahnverkehr/Betriebsdaten des Schienenverkehrs 2006

   
  การขนส่งผู้โดยสาร
  สินค้า
  รวม
    
  ทางไกล
  ทางสั้น
   
   
   หน่วยคัน
  538
  15,224
  0
  15,762
   รถจักร
  2,650
  1,950
  3,134
  7,734
   รวม
  3,188
  17,174
  3,134
  23,496

ใน ค.ศ. 2006 มีผู้โดยสารรวม 119,968,000 คนในทางไกล และ 2,091,828,000 คนในทางสั้นFederal Statistical Office of Germany, Fachserie 8, Reihe 2: Verkehr, Eisenbahnverkehr 2006
# สาวมาด เมกะแดนซ์
สาวมาด เมกะแดนซ์ (ชื่อที่ใช้ในวงการในอดีต: สาวมาด โตเมกะแด๊นซ์) หรือชื่อจริง สุรดา ชมวงค์ (ชื่อเล่น: มาด) เกิดวันที่ 28 มิถุนายน พ.ศ. 2518 ที่อำเภอหนองบัวลำภู จังหวัดอุดรธานีโอเคเนชั่น. “สาวมาด เมกะแดนซ์ (79) จากบล็อก โอเคเนชั่น oknation.net" เรียกดูเมื่อ 1 มีนาคม 2557 เป็นนักร้องลูกทุ่งชื่อดังค่ายท็อปไลน์ ไดมอนด์ เธอมีผลงานเพลงโด่งดังไม่ว่าจะเป็นเพลงศรีทนได้, สาวลาดพร้าว และโด่งดังกับเพลงดาวมหาลัย ในปี 2551bangkokbiznews. “กว่าจะเป็น ดาวมหาลัย" เรียกดูเมื่อ 1 มีนาคม 2557

 ผลงานเพลงดัง 
เดอะสตาร์ของแม่
สาวลาดพร้าว
รักคนแก่	
ดาวมหาลัย
ชมรมสาวผัวเผลอ
 อัลบั้มเพลง 
 อัลบั้ม ชุดที่ 1 คุณอีปึก พ.ศ. 2547 
 เจนจิรา
 เฒ่าย้อนลูกผัว	
 ขวัญใจขาโจ๋	
 คุณอีปึก	
 น้ำตาสาวขอนแก่น	
 ผู้หญิงขี้ดื้อ	
 ลูกโป่งสวรรค์	
 สาวแดนเซอร์	
 อีหล่าขาแดนซ์

 อัลบั้ม ชุดที่ 2 ศรีทนได้ พ.ศ. 2548 
 	ของฝากแม่ใหญ่สอน
 คนมันใจ	
 คุณนายน้อยหน่า	
 นักเรียนขี้คร้าน	
 ผู้สาวตาบอด	
 รักแท้เทื่อเดียว
 ลีลาวดี	
 ศรีทนได้
 สาวดีดไห	
 หัวใจจอบหลอย

 อัลบั้ม ชุดที่ 3 สาวลาดพร้าว พ.ศ. 2550 
 สาวลาดพร้าว
 รักคนแก่	
 สมัครรักสมัครใจ	
 ฮักน้องนานๆ	
 เฒ่าบ่อยู่ส่วนเฒ่า	
 เอาตัวบ่รอด	
 น้ำตาหน้าไมค์	
 แป้งน้องป๋องน้อย
 ราชินีชุมชน	
 หลานสาวแม่ย่า

  อัลบั้ม ชุดที่ 4 ดาวมหาลัย พ.ศ. 2551  
 ดาวมหาลัย
 เรื่องกล้วย ๆ
 คิดได้ไง
 ผู้นำความม่วน
 อย่าขอสตริง
 ปากร้ายแต่ใจรัก
 กุ้งเต้น
 ไม่รับสายใจร้ายจัง
 อย่าถามได้บ่
 เอาคืน

  อัลบั้ม ชุดที่ 5 เดอะสตาร์ของแม่ พ.ศ. 2553  
 เดอะสตาร์ของแม่
 คนกันเอง	
 คนหน้าตาดี
 ชมรมสาวผัวเผลอ
 ด่วนพิศวาส
 ดาวอินเตอร์
 ตี๋น้องหม่องได๋	
 ทำไมไปรักแฟนเขา	
 น.ส.สุรดา	
 สาวน้อยในร้านเหล้า

 อัลบั้ม ชุดที่ 6 เลดี้ปลาร้า พ.ศ. 2554 
 เลดี้ปลาร้า
 แฟนเก็บเจ็บจนตาย	
 แม่ผัวมหาภัย
 กิ๊ก กิ๊ก
 บักเสินขึ้น
 เพื่อแม่สู้แค่ตาย
 ฝรั่งไล่ควาย
 พบกันใหม่เมื่อใจต้องการ
 มันต้องซิ่ง	
 ฮัลโหลเจ๊าะ ๆ

 อัลบั้ม ชุดที่ 7 ไฮโซเซราะกราว พ.ศ. 2555 
 อย่าคิดนะ
 ไฮโซเซราะกราว
 ความว่างเปล่า
 ด่าผัว
 น้ำตาอัปสรา
 พ่อปลาไหล แม่ใบข่อย
 สาวเก็บเห็ด
 หลงผิดแค่ใจ
 ห้องเช่าที่เขาลืม
 ออนซอนเจ้าสาวอ้าย

 รางวัลและเกียรติยศ 
 รางวัล เพลงยอดนิยมหญิงพระพิฆเนศทองพระราชทาน ครั้งที่ 7
 รางวัล สยามดารา สตาร์ส ปาร์ตี้ 2009 สาขา เพลงลูกทุ่งยอดนิยม (เข้าชิง)
# กลุ่มอาการหายใจลำบากในทารกแรกเกิด
กลุ่มอาการหายใจลำบากในทารกแรกเกิด  เป็นกลุ่มอาการอย่างหนึ่งที่เกิดกับทารกคลอดก่อนกำหนด เกิดจากการที่โครงสร้างปอดยังพัฒนาไม่สมบูรณ์ และยังไม่ทันสร้างสารสร้างแรงตึงผิว (surfactant) ขึ้นในถุงลม นอกจากนี้ยังอาจเกิดจากโรคทางพันธุกรรมที่ทำให้ร่างกายของทารกไม่สามารถสร้างสารเหล่านี้ได้เช่นกัน ทารกแรกเกิด 1% จะป่วยด้วยภาวะนี้ และยังเป็นสาเหตุการเสียชีวิตอันดับต้นๆ ของทารกคลอดก่อนกำหนด ทารกที่มีอายุครรภ์มากขึ้นจะพบเป็นภาวะนี้น้อยลง โดยทารกที่คลอดที่อายุครรภ์ 26-28 สัปดาห์ พบมีภาวะนี้ประมาณ 50% และทารกที่คลอดที่อายุครรภ์ 30-31 สัปดาห์ พบประมาณ 25% และยังพบบ่อยกว่าในทารกที่คลอดจากมารดาที่เป็นเบาหวาน และในทารกแฝดคนที่คลอดตามมาทีหลัง
อ้างอิง

แหล่งข้อมูลอื่น
# อนุพรหม
อนุพรหม  เป็นไม้ยืนต้นในวงศ์ Annonaceae ไม่ผลัดใบ ใบเดี่ยว ดอกแยกเพศ แต่ไม่แยกต้น  กลีบดอก 6 กลีบ เรียงเป็นสองชั้น ชั้นในหนามาก และเชื่อมกันกลมคล้ายผล ผลเดี่ยว กลมรี สุกแล้วเป็นสีดำ ออกดอกช่วงธันวาคม – กุมภาพันธ์ ผลแก่เดือนกรกฎาคม พบครั้งแรกในประเทศไทยที่หมู่บ้านพุเย ตำบลชะแล อำเภอทองผาภูมิ จังหวัดกาญจนบุรี โดย ดร. ปิยะ เฉลิมกลิ่นและคณะ เมื่อ 15 ธันวาคม พ.ศ. 2542 ชื่อสปีชีส์ตั้งเป็นเกียรติแก่หมู่บ้านพุเย สถานที่ค้นพบ